नागौर/मकराना। राजस्थान सरकार द्वारा ग्रामीण क्षेत्रो मे पेयजल की किल्लत व फ्लोराइडयुक्त पानी से मुक्त करने के लिये राजस्थान ग्रामीण पेयजल परियोजना नागौर अन्तर्गत आज बोरावड़ छापर बस्ती मे जन स्वास्थ्य अभियांत्रिकी विभाग द्वारा 650 किलो क्षमता का जलाशय व हिमालय का पेयजल वितरण का शुभारंभ क्षैत्रीय विधायक श्री राम भींचर ने भूमि पूजा अर्चना के साथ बटन दबाकर किया। विधायक ने राज्य सरकार की योजनाओं की जानकारी देते हुये कहा कि पानी किल्लत से परेशान क्षेत्रवासियों को अब हिमालय का निर्मल पानी 24 से 48 घंटे के अंतराल मे वितरण किया जायेगा।जिससे पेयजल के साथ साथ फ्लोराइड से होने वाली बीमारियों से मुक्ति मिलेगी।तथा 5 करोड़ की लागत से बोरावड़ छापर बस्ती मे ITI कालेज बनाने की जानकारी दी।तथा बोरावड़ से खाटू व बोरावड़ मामड़ोली सड़क का निर्माण प्रगति पर है। बोरावड़ से बाहर निकलने वाले तमाम सड़क मार्ग डामरीकरण हो चुके है। मकराना से बोरावड़ सड़क मार्ग जो अभी बालाजी तक बन चुकी है को बोरावड़ रेल्वे स्टेशन तक जल्द बनाने की घोषणा की। विधायक ने बिजली के बारे मे बोलते हुये कहा कि कुम्हारी नाडा मे नया पावर हाउस भी जल्द बन कर तैयारी हो जायेगा।जिससे क्षेत्र की जनता को निर्बाध व गुणवत्ता युक्त बिजली मिलेगी। इस अवसर पर विधायक के साथ बोरावड़ पूर्व सरपंच व हाल अध्यक्ष क्रय विक्रय सहकारी समिति गच्छीपुरा ओमप्रकाश डारा व नहरी परियोजना के अधिकारी, जलदाय विभाग के AEN देवेन्द्र सिघल, विकास सिमिति अध्यक्ष सुशील अग्रवाल व सेक्रेटरी दीप चंद जैन, व्यापार मंडल अध्यक्ष मुक्ति राम अग्रवाल,बोरावड़ सदर अकबर खाँ देशवाली,एडवोकेट कैलाश काबरा के साथ साथ समाजसेवी अशोक सरावगी, निर्मल सरावगी, अशोक सिंघल,उम्मेदसिंह, गिरधारी भार्गव, उष्मान कुरेशी, मोहम्द आमीन के साथ सैकड़ो ग्रामीण उपस्थित थे।